**IV. POSEBNI IZVJEŠTAJI**

**Članak 5.**

Posebni izvještaji u godišnjem izvještaju o izvršenju proračuna su izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala, izvještaj o korištenju sredstava fondova Europske unije, izvještaj o danim jamstvima i plaćanjima po protestiranim jamstvima, izvještaj o danim jamstvima i potraživanjima po danim jamstvima te izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

**Izvještaj o korištenju proračunske zalihe**

Proračunska zaliha u Proračunu Općine Rakovec za 2023. godinu planirana je u iznosu od 2.650 €. U Izvještajnom razdoblju Općina nije koristila sredstva proračunske zalihe.

**Izvještaj o zaduživanju na domaćem i stranom tržištu novca i kapitala**

Tijekom izvještajnog razdoblja, Općina se nije zaduživala.

**Izvještaj o danim jamstvima i plaćanjima po protestiranim jamstvima**

Tijekom izvještajnog razdoblja, Općina nije izdala jamstva ni plaćala po protestiranim jamstvima.

**Izvještaj o korištenju sredstava fondova Europske unije**

Tijekom izvještajnog razdoblja, Općina je koristila sredstva Europske unije iz Fonda solidarnosti u iznosu 129.825,81 € za sanaciju oštećenih nerazvrstanih cesta u potresu. Sva sredstva su prihodovana i utrošena u izvještajnom razdoblju.

Općina je u 2023. godini ugovorila bespovratna sredstva u iznosu 382.241,69 EUR za projekt IZGRADNJU I OPREMANJE DJEČJEG VRTIĆA RAKOVEC NPOO.C3.1.R1-I1.01.0185 sa Ministarstvom znanosti i obrazovanja.

**Izvještaj o danim jamstvima i potraživanjima po danim jamstvima**

Tijekom izvještajnog razdoblja, Općina nema danih jamstava ni potraživanja po danim jamstvima.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Općina na kraju proračunske godine iskazuje 29.809,78 € potraživanja, nema nepodmirenih dospjelih obveza i nema potencijalnih obveza po osnovi sudskih sporova.

**V. ZAVRŠNE ODREDBE**

**Članak 6.**

Ovaj godišnji izvještaj o izvršenju Proračuna za 2023. godinu objaviti će se u službenom glasilu „Glasniku Zagrebačke županije“, te na službenoj Internet stranici Općine Rakovec.

KLASA:400-08/23-01/04

URBROJ:238-25-24-4

Rakovec, 17. svibnja 2024. godine

Predsjednik Općinskog vijeća:

Ivan Zadravec